God is BARMHARTIG – Psalm 112
O God give me strength – Lied uit The Insanity of God
Ek is dié week diep in my hart getref deur die verhaal van Dmitri, soos vertel deur Nik Ripken (luister na die verhaal by hierdie skakel).
HIER VOLG DIE HELE EREDIENS – Teks in WORD aan einde van bydrae – Afrikaans and English
Written by Chris van Wyk on 27/09/2015 . Posted in Chris van Wyk, Die Goeie Lieflike God
God is REGVERDIG – Psalm 111
Opgraderings en opdaterings
Ek is gefrustreerd. Waarmee? Met Apple. Hoekom? Want, ek is al op my derde iPhone en ek hou nog steeds van die gevoel van my eerste een, die iPhone 4s. Daardie selfoon pas so lekker in jou hand. Dit balanseer perfek. Jy kan heerlik met een hand werk daarmee.
Ja, die iPhone 5s was vinniger en ‘n bietjie groter, en die iPhone 6 was nog vinniger en nog ‘n bietjie groter, maar nou is daar alweer ‘n nuwe iPhone 6s … dit hou net nooit op nie. Jy is net nooit by nie. En iOS 5 op die iPhone 4s het iOS 6 en toe 7 en toe 8 en toe 8.4 en toe 8.4.1 geword, en ook dít is nou iets van die verlede, ons het iOS 9 binnekort.
Wonderlike bedryfstelsel – sal natuurlik onmiddellik geïnstalleer by my op al my Apple produkte – maar dit bly frustrerend. Hoekom? Want nou moet al my 188 toeps opgedateer word, op al my toestelle … en daarvoor moes ek my ADSL lyn al opgradeer, omdat dit so ‘n uitdaging geword het op ‘n stadiger lynspoed. Opgraderings en opdaterings maak ‘n mens mal, en iemand maak geld daaruit, my geld!
En dan praat ek nie eers oor Windows 10 nie … opgradering en opdatering het die nuwe manier van lewe geword. Alles word opgegradeer en opgedateer. Niks hou vir ewig nie. Niks bly dieselfde nie. En dit is nie net die tegnologie nie. Wat van motors, en badkamers, en kombuise, en klere … en lewensmaats? Niks bly dieselfde nie, nie waar nie?
HIER VOLG DIE HELE EREDIENS – In Afrikaans and English:
Written by Chris van Wyk on 13/09/2015 . Posted in Chris van Wyk, Die Goeie Lieflike God
God is HEILIG – 1 Petrus 1:13-16
Erediens 6 September 2015
Ons leef in ‘n wêreld wat ‘n vals beeld van God het. Dit is hierdie valse idee: God is nie gepla oor sonde nie. Maar die beeld van God as iemand wat nooit oordeel nie, wat nooit nee sê nie, wat nooit berispe nie, wat nooit ‘n skewe woord vir ons sê nie, is ’n vals beeld van God. H. Reinholdt Niebuhr, ’n Amerikaanse teoloog, beskryf die valsheid van só ‘n tipe spiritualiteit as volg: “’n God sonder oordeel bring mense sonder sonde in ’n koninkryk sonder geregtigheid deur die bediening van ’n Christus sonder ’n kruis.”
Die ware beeld van God is: God se liefde behels genade en oordeel. Dit is die prentjie van die eerste bladsy van die Bybel tot by die laaste bladsy daarvan. Adam en Eva, ons archetipe voorouers, word die tuin van Eden en die boom van die lewe verbied, toe hulle die verbode boom van alle kennis téén God se bevel in, eet.
Hoe wonderlik dat die laaste bladsye van die Bybel wel praat van juis hierdie boom van die lewe wat vir God se mense aangebied gaan word … terwyl die ander, die goddeloses, buite moet staan en toekyk. “Geseënd is dié”, sê Johannes in Openb. 22: “14wat hulle klere was, sodat hulle reg kan hê op die boom van die lewe en deur die poorte in die stad kan ingaan.” Maar hy sê ook: “15Buitekant is die dwaalleraars, die bedrieërs en die onsedelikes, die moordenaars en die afgodsdienaars en almal wat valsheid liefhet en doen.” Genade en oordeel.
Wat ons moet verstaan, is dat God se oordeel nodig is om al die onreg, al die verkeerde dinge in hierdie wêreld, al die pyn en lyding, sonde en siekte, boosheid en dood, reg te stel. Ons hele wêreld smag immers na regstelling en regverdigheid! En dit kan nie gebeur sonder dat daar ook oordeel is nie.
HIER VOLG DIE HELE EREDIENS; Word lêers (in Afrikaans en Engels) sowel as PowerPoint. Ook die kleingroepmateriaal en huisgeloof.
Written by Chris van Wyk on 06/09/2015 . Posted in Chris van Wyk, Die Goeie Lieflike God
Ons word groot met die idee dat ons op ‘n manier liefde moet verdien. Gevolglik dink ons ook ons moet God se liefde verdien…
Written by Rethie van Niekerk on 16/08/2015 . Posted in Die Goeie Lieflike God, Rethie van Niekerk